b'\n_START_ARTICLE_\nPyh\xc3\xa4t Gabinus ja Susanna\n_START_PARAGRAPH_\nPyh\xc3\xa4 Gabinus ja Pyh\xc3\xa4 Susanna olivat varhaiskristillisi\xc3\xa4 marttyyreit\xc3\xa4, jotka kuolivat keisari Diocletianuksen vainoissa. Gabinus ja Susanna olivat Roomassa el\xc3\xa4neet is\xc3\xa4 ja tyt\xc3\xa4r. Gabinus oli pappi, ja h\xc3\xa4nen veljens\xc3\xa4 Caius kohosi paaviksi. Perhe oli sukua keisari Diokletianukselle, mutta t\xc3\xa4st\xc3\xa4 huolimatta keisari tapatti Susannan vuonna 295 ja sulki Gabinuksen vankilaan, miss\xc3\xa4 h\xc3\xa4n kuoli. Gabinuksen reliikit on siirretty Pyh\xc3\xa4n Kolminaisuuden kirkkoon Lyoniin._NEWLINE_Suomessa 19. helmikuuta on ollut Susannan p\xc3\xa4iv\xc3\xa4 Mikael Agricolan vuoden 1544 kalentarista 1600-luvun almanakkoihin. 1700-luvulla Susanna siirrettiin varsinaiselle muistop\xc3\xa4iv\xc3\xa4lleen 11. elokuuta ja kalentereissa p\xc3\xa4iv\xc3\xa4n nimeksi tuli Gabinus.'